બેંગ્લુરુ : કોંગ્રેસ ઉપાધ્યક્ષ રાહુલ ગાંધીએ વડાપ્રધાન નરેન્દ્ર મોદી સામે કરેલી સૂટ બૂટની ટિપ્પણીની ટીકા કરતાં કેન્દ્રીય મંત્રી વૈંકેયા નાયડુએ તેને અપરિપકવ ગણાવી હતી અને આક્ષેપ કર્યો હતો કે સમાચારોમાં રહેવા માટે તેઓ વડાપ્રધાનનું નામ લે છે. નાયડુએ રાહુલ પર વળતો પ્રહાર કરતાં કહ્યું કે રાહુલના પરદાદા જવાહરલાલ નેહરુ અને પિતા રાજીવ ગાંધી પણ સૂટ બૂટ પોષાક પહેરતા હતાં. નાયડુએ પ્રશ્ન કર્યો હતો કે હવે તેઓ સૂટ બૂટ (ની સરકાર) વિશે વાત કરે છે. તેમના પરદાદાને ભૂલી ગયા કે જે સૂટ બૂટ પહેરતા હતા, પોતાના પિતાને ભૂલી ગયા જે સૂટ બૂટ પહેરતા હતા.